**ΚΕΝΤΡΟ ΔΗΜΙΟΥΡΓΙΚΗΣ ΑΠΟΣΧΟΛΗΣΗΣ ΠΑΙΔΙΟΥ**

**ΙΕΡΑΣ ΜΗΤΡΟΠΟΛΕΩΣ ΦΘΙΩΤΙΔΟΣ**

***ΤΗΛ ΕΠΙΚΟΙΝΩΝΙΑΣ: 2231067657***

***E-MAIL:kdapagiosefraim@mkoapostoli.gr***

Το ΚΔΑΠ ***«ΑΓΙΟΣ ΕΦΡΑΙΜ»*** σε συνεργασία με τον φιλανθρωπικό οργανισμό ***«ΑΠΟΣΤΟΛΗ»*** και την ***Ι. Μ. ΦΘΙΩΤΙΔΟΣ*** έχει ανοίξει την αγκαλιά του σε όλα τα παιδιά του νομού μας και ιδιαίτερα του Δήμου Λαμιέων και έχει διάθεση να προσφέρει τις υπηρεσίες του στα μέλη του συλλόγου σας όπως σχολική προετοιμασία-μελέτη, πλήθος δραστηριοτήτων (Ρομποτική LegoWeDokits, Πληροφορική, Ζωγραφική, Δημιουργική γραφή, Σκάκι, Μαγειρική, Αθλητικές Δραστηριότητες, Εκμάθηση Μουσικής, Κατασκευές, Μηνιαία projects έκπληξη κ.ά.). Στις υπερσύγχρονες και μοναδικές μας εγκαταστάσεις, θα προσφέρεται επίσης σε όλους τους μικρούς μας φίλους **πλήρες μεσημεριανό γεύμα** καθημερινώς, καθώς επίσης και **σνακ**.

Ακόμη θα δίνεται η δυνατότητα ελεύθερης πρόσβασης στο ΚΔΑΠ καθ΄ όλη τη διάρκεια του σχολικού έτους σε ώρες λειτουργίας 13:30-21:30. Σημειωτέον δε ότι κατά τις διακοπές των Χριστουγέννων και του Πάσχα αλλά και μετά τη λήξη του σχολικού έτους (ήτοι 16/06 με 31/07) οι ώρες λειτουργίας του ΚΔΑΠ θα είναι 07:30-15:30.

Λόγω της ιδιαιτερότητας του λειτουργήματος σας δίνεται η δυνατότητα για την διαμόρφωση ενός προσαρμοσμένου προγράμματος ανάλογα με τις ανάγκες κάθε παιδιού και κάθε οικογένειας. Επίσης οι γονείς λαμβάνουν καθημερινώς ενημέρωση για την πορεία και εξέλιξη του παιδιού τους. Κάθε παιδί δύναται εφόσον το επιθυμεί να συμμετάσχει σε δραστηριότητες που αναπτύσσονται παράλληλα και σε άλλες συστεγαζόμενες δομές του κέντρου, όπως το Ωδείο «Γερμανός ο Μελωδός». Κατά τη διάρκεια που το παιδί σας βρίσκεται στο ΚΔΑΠ, οι φιλόξενοι χώροι του κέντρου και ιδίως το Αναγνωστήριο και η Βιβλιοθήκη είναι στην διάθεση σας, ακόμη και για την δική σας παράλληλη προσωπική εργασία ή για την δική σας συμμέτοχη σε κάποια σεμινάρια ή project, που αναπτύσσονται στην Μητρόπολη.

Όλες οι παραπάνω παροχές και υπηρεσίες θα προσφέρονται στα μέλη του συλλόγου σας στην ειδική τιμή των 80,00€ μηνιαίως.

Για κρατήσεις θέσεων και πληροφορίες θα μας βρείτε καθημερινά από τις 8:00π.μ. έως τις 13:00μ.μ. στο τηλέφωνο 2231067657.